Chionis z Korintu

Chionis (Chionis) bol grécky sochár v 5. storočí pred Kr.Longman, Brown, Green, and Longman, The biographical dictionary of the Society for the diffusion of useful knowledge, str. 520

Sochár Chionis pochádzal pravdepodobne z Korintu. Pausanias vo svojej sprievodcovskej príručke po Grécku uvádza, že bol autorom dvoch sôchGeorg Kaspar Nagler, Neues allgemeines Künstler-Lexicon, str. 519 (zrejme z bronzu), ktoré videl v Delfách: „Kovové sochy venovali Fókovia, keď počas druhej bitky obrátili na útek jazdecké jednotky Tesálie. Obyvatelia Fliasie dopravili do Delf kovového Dia a s ním podobu Aiginy. Z arkádskej Mantineie pochádza ako dar kovový Apolón. Stojí neďaleko pokladnice Korinťanov. Herakles a Apolón sa vrhajú po trojnožke, takmer sa o ňu pustia do bitky. Léto s Artemidou utišujú hnev Apolónov, Aténa Heraklov. Takisto táto votívna skupina pochádza od Fókov na pamiatku doby, keď ich proti Tesálčanom viedol Eliďan Tellias. Sochy vytvoril Diyllos spoločne s Amyklaiom, ale Aténu a Artemidu Chionis. Boli to vraj Korinťania.“

Fókovia tieto votívne dary venovali Delfám na počesť svojho víťazstva nad Tesálčanmi, ktoré dosiahli približne v roku 500 pred Kr. (podľa historika Herodota pred vojnou s Peržanmi, t. j. pred rokom 480 pred Kr.)Herodotos, História, 8,27. Epigrafický nález objavený v Delfách potvrdil Pausaniovo svedectvo, že tieto diela zhotovili menovaní umelci.Inscriptiones Graecae, Syll.³ 202A 

 Referencie a bibliografia 


Kategória:Sochári starovekého Grécka